સોમવારે અમેરિકન શેરમાર્કેટ ડાઉ જોન્સમાં બોલેલા કડાકાથી વિશ્વના ટોચના અમિરોના પણ લાખો-કરોડો રુપિયા ધોવાઈ ગયા હતા. સોમવારે ડાઉ જોન્સ 1000 પોઇન્ટના ગાબડા સાથે ઉંધા માથે પટકાયું હતું. ડાઉ જોન્સ 1,175 પોઇન્ટ ઘટ્યો હતો જે રેકોર્ડબ્રેક ઘટાડો છે. આ એક જ દિવસના કડાકામાં લોકોએ ટોપના શેર્સમાં રોકાણ કરી વર્ષભરમાં કમાયેલો નફો ગુમાવી દીધો છે. ડાઉ જોન્સમાં અમેરિકાની 30 મોટી કંપનીઓ લિસ્ટેડ છે. જ્યારે S&P 500 અને નાસ્ડેકમાં પણ સોમવારે 4% જેટલો તોતિંગ ઘટાડો નોંધાયો હતો.